Aprobat

prin Hotărârea Guvernului

 nr.\_\_\_\_ din \_\_\_\_\_\_\_ 20\_\_

**REGULAMENTUL**

**privind siguranța construcțiilor hidrotehnice**

Prezentul Regulament stabileşte exigențele de siguranță obligatorie pentru toți deținătorii cu orice titlu a construcțiilor hidrotehnice.

1. **DISPOZIŢII GENERALE**
2. Obiectul Regulamentului.

Prezentul Regulament stabileşte cadrul normativ în domeniul siguranţei construcțiilor hidrotehnice, amplasate pe un curs de apă, cu scopul de a reduce consecinţele negative ale riscurilor de inundaţii, alte calamități naturale și tehnogene, pentru securitatea umană, mediul înconjurător, patrimoniul cultural şi activitatea economică şi raporturi ce ţin de proiectare, execuție, exploatare în perioada de execuție, exploatare curentă și postutilizare, dezafectare sau desființare.

1. Domeniul de reglementare.

Regulamentul reglementează raporturile juridice, raporturile ce țin de proiectarea, construcţia, primirea în exploatare și gestionarea construcțiilor hidrotehnice:

1. barajele bazinelor de apă, depozitelor de zgură ale stațiilor termoelectrice și cazangeriilor, rezervoarelor de deșeuri lichide;
2. diguri de protecție împotriva inundațiilor;
3. clădiri ale stațiilor hidroelectrice;
4. prizele de colectare și evacuare a apei, tuneluri, canale, stații de pompare a apei, ecluze, construcții destinate consolidării malurilor.
5. Noţiuni principale.

În sensul prezentului Regulament, termenii speciali și expresiile utilizate au următoarele semnificații:

*accidentul construcției hidrotehnice* – eveniment fortuit, care cauzează distrugerea sau deteriorarea parţială a construcţiei, însoţită de pierderea capacităților funcționale, determinată de situaţii de forţă majoră;

*autorizația de exploatare a construcțiilor hidrotehnice* – document emis de autoritatea administrativă de gestionare a apelor în baza Declarației de siguranță a construcției hidrotehnice și cererii depuse de către proprietar sau organizația de exploatare;

*categoria de importanţă a construcțiilor hidrotehnice* – clasificarea bazată pe cuantificarea riscului asociat construcților hidrotehnice utilizându-se un sistem de criterii privind prejudiciul care poate fi cauzat de distrugerea s-au deteriorarea parțială a acestuia;

*conservarea construcțiilor hidrotehnice* – stoparea procesului de construire, exploatare cauzată de condiții tehnice (necorespunderea sau modificarea construcției, din lipsa finanțării pe un termen nelimitat, perimarea necesității sau schimbarea destinației construcției);

*construcții hidrotehnice-* construcţii ce se supun acţiunii mediului acvatic, cu destinaţia de utilizare şi protecţie a resurselor de apă, de prevenire a acţiunii dăunătoare a apelor, inclusiv a celor poluate cu reziduuri lichide, unde se raportă barajele, clădirile centralelor hidroelectrice, construcţiile de evacuare, golire şi descărcarea apei, tunelele, canalele, staţiile de pompare, ecluze, ascensoarele navale, amenajările menite să protejeze malurile acumulărilor de apă împotriva inundaţiilor şi distrugerilor malurilor şi fundurilor albiilor fluviale, depozitelor de reziduuri lichide provenite din industrii şi agricultură, amenajările împotriva erodării în canale;

*criteriile de siguranță a construcțiilor hidrotehnice* – indicii limită a caracteristicilor de calitate a stării construcțiilor hidrotehnice care corespund nivelului admisibil de risc a deteriorării acesteia și se stabilesc de către organul care exercită supravegherea de stat a siguranței construcțiilor hidrotehnice;

*declaraţia de siguranţă a construcțiilor hidrotehnice –* documentație de evaluare a stării tehnice a construcțiilor în care sunt prevăzute măsurile pentru garantarea siguranţei acestora;

*debit –*cantitatea de lichid ce trece printr-o secțiune cunoscută a unei albii, a unui canal, a unei conducte în unitatea de timp, exprimat în l/s sau m3/s;

*desființarea construcțiilor hidrotehnice* – ansamblu de operații efectuate cu ajutorul mecanismelor, mașinilor, precum și manopera în vederea demolării totale sau parțiale a unei construcții hidrotehnice;

*deținător de construcții hidrotehnice-* persoana juridică sau fizică, cu orice titlu, care are în păstrare, proprietate și/sau administrare construcții hidrotehnice*.*

*ecluză* – construcție hidrotehnică destinată reglării debitului sau nivelului apei pe un curs de apă;

*evaluarea riscului de deteriorare* – stabilirea costurilor pierderilor cauzate de posibilele accidente;

*evaluarea siguranţei construcțiilor hidrotehnice* – determinarea corespunderii stării construcțiilor hidrotehnice cu cerinţele tehnice şi calificarea personalului organizației de exploatare a construcțiilor hidrotehnice;

*indici de control* – caracteristicile calitative și cantitative stabilite prin intermediul mijloacelor tehnice sau calculate în baza măsurărilor la construcția hidrotehnică concretă;

*infiltrație -* cantitatea de apă rezultată din precipitațiile atmosferice care pătrunde în sol în o unitate de timp și care alături de evaporație, intervine ca un moderator al scurgerilor.

*monitorizare* – supraveghere prin intermediul apărătajului, instalațiilor și utilajului special a modificărilor în timp a caracteristicilor tehnice a elementelor constructive a construcțiilor hidrotehnice și a proceselor de mișcare a curenților de apă prin corpul construcțiilor hidrotehnice;

*nivelul riscului de accident a construcțiilor hidrotehnice* – caracteristica siguranţei construcțiilor hidrotehnice care determină gradul de pericol;

*organizația de exploatare* – unitate economică care realizează totalitatea de măsuri tehnice, organizaționale sau de alt gen, destinate menținerii într-o stare conformă a construcțiilor hidrotehnice, majorării fiabilității exploatării și eficacitatea acestora;

*pericol de deteriorare* – situație care poate afecta infrastructura hidrotehnică, provoca pierderi materiale, morale etc.;

*priza de apă-* cuprinde construcţiile şi instalaţiile necesare preluării apei din sursa naturală și întroducerii debitului instalat pe derivație în scopul deservirii diverselor folosințe;

*reconstrucţia construcțiilor hidrotehnice* – reconstruirea unei construcţii cu modificarea parametrilor inițiali în scopul obţinerii unor noi indici tehnici de funcţionare, efectuată în baza documentației de proiect;

*regim de cascadă* – exploatarea unui grup de acumulări amplasate succint pe un curs de apă, care au legătură hidraulică permanentă sau care poate să apară la evacuarea apei;

*siguranţa construcțiilor hidrotehnice* – capacitatea construcţiei de a-și menține constant parametrii tehnici de proiect pe întreaga perioadă de exploatare, stabilită de proiect și de a asigura protecţia vieţii, sănătăţii şi intereselor legale ale populaţiei, mediului inconjurător şi obiectelor economice;

*stare excepţională*- situaţie pe un teritoriu determinată de accident al unei construcţii hidrotehnice, care poate atrage sau a atras după sine victime umane, pagube sănătăţii oamenilor sau daune mediului natural înconjurător, pierderi materiale considerabile şi violare a condiţiilor activităţii vitale a populaţiei;

*sustenabil*- stabilirea unui echilibru între creșterea economică, protecția mediului și găsirea de resurse alternative. Când se referă la dezvoltarea economică de ansamblu a unei țări sau regiuni, este de obicei preferat termenul sinonim dezvoltare durabilă.

*verificarea stării tehnice* – constatarea stării tehnice a sistemelor de distribuție și măsurări la construcțiile hidrotehnice.

1. Prezentul Regulament stabilește drepturile de realizare și de exploatare în siguranță a construcțiilor hidrotehnice, ale actelor normative din domeniile apelor, protecției mediului. calității în construcții. precum și cu prevederile convențiilor internaționale la care Republica Moldova este parte.
2. Deținătorii de construcții hidrotehnice, cu orice titlu, denumiți în continuare deținători, sunt direct responsabili de menținerea și de exploatarea în siguranță a acestora,
3. Construcțiile hidrotehnice din cadrul sistemelor de irigare sau desecare, care nu sunt amplasate pe un curs de apă, bazine de reglare, stații de pompare, cămine de observație și de regularizare, canale de recepție terțiare, secundare și de transport a apelor din cadrul sistemelor de irigare și desecare și alte construcții hidrotehnice a căror avariere sau distrugere nu pune în pericol populația și bunurile sale materiale, obiectivele sociale și nu aduce prejudicii mediului ambiant, nu sunt afectate de prevederile prezentului Regulament și sunt menținute în siguranță în conformitate cu prevederile proiectului de execuție.
4. Iazurile de decantare din industria minieră se exploatează în siguranță și se vor conserva conform normelor specifice ramurii de profil.
5. Competenţa organului central al administrației publice în domeniul mediului în asigurarea siguranței construcțiilor hidrotehnice.
6. Organul central al administrației publice în domeniul mediului:
7. Elaborează politicile, actele legislative și normative în domeniul siguranței construcțiilor hidrotehnice.
8. La solicitarea autorității publice locale coordonează amplasarea, proiectarera și construcția construcțiilor hidrotehnice proprietate publică.
9. Determină măsurile care urmează a fi întreprinse în caz de încălcare a prezentului regulament.
10. Competențele Autorității administrative de gestionare a apelor.

Autoritatea administrativă de gestionare a apelor asigură:

1. coordonarea condițiilor de exploatare a construcțiilor hidrotehnice privind corespunderea acestora cerințelor normative de proiect;
2. organizarea controlului prin intermediul autorității de control competente a parametrilor construcțiilor hidrotehnice şi corespunderea acestora cu indicii de control din Autorizația de funcționare în condiții de siguranță a construcțiilor hidrotehnice;
3. participarea la elaborarea proiectelor de acte normative în domeniul siguranţei construcțiilor hidrotehnice;
4. Aprobă prin ordin Regulamentul privind Declaraţia de siguranţă a construcțiilor hidrotehnice;
5. Aprobă prin ordin Regulamentul privind Autorizația de funcționare în condiții de siguranță a construcțiilor hidrotehnice;
6. monitorizarea corectitudinii executării de către antreprenor a lucrărilor de construcţii a construcțiilor hidrotehnice;
7. ținerea Registrului construcțiilor hidrotehnice;
8. coordonarea amplasării construcțiilor hidrotehnice proprietate a autorităţilor administraţiei publice locale sau private;
9. participă la realizarea programelor de stat privind siguranţa construcțiilor hidrotehnice în limitele competenţelor atribuite;
10. evitarea accidentelor și/sau desființarea consecinţelor accidentelor la infrastructura hidrotehnică administrată;
11. informarea populaţiei asupra pericolului de accident la infrastructura hidrotehnică aflată în proprietate;
12. exploatarea, în regim de siguranță, a construcțiilor hidrotehnice aflate în proprietate;
13. monitorizarea proceselor de inflitrație la barajele mari;
14. monitorizarea stării tehnice și a funcționării aparatajului de măsurare;
15. elaborarea în comun cu țările vecine a regulilor de exploatare în regim de siguranţă a construcțiilor hidrotehnice amplasate pe râurile transfrontaliere;
16. Competenţele autorităţilor administraţiei publice locale.

Autorităţile administraţiei publice locale contribuie la:

* 1. exploatarea, în regim de siguranță, a construcțiilor hidrotehnice aflate în proprietate;
	2. realizarea programelor de stat privind siguranţa construcțiilor hidrotehnice în limitele competenţelor atribuite prin regulament unităţilor administrativ-teritoriale;
	3. evitarea accidentelor și/sau desființarea consecinţelor accidentelor la construcţiile hidrotehnice administrate;
	4. informarea populaţiei din teritoriul administrat asupra pericolului de accident la construcţia hidrotehnică;
1. Construcțiile hidrotehnice. pentru care nu există sau nu este cunoscut un deținător se preiau în condițiile legislației de către autoritatea publică locală pe teritoriul căreia se găsesc acestea, la solicitarea Autorității administrative de gestionare a apelor.
2. Pentru construcţiile hidrotehnice aflate în exploatare, deținătorul acestora este obligat să obţină o autorizație de funcționare în condiții de siguranţă, emisă de Autoritatea administrativă de gestionare a apelor, pe baza recomandărilor din documentația avizată de expertul certificat.
3. **SIGURANŢA CONSTRUCŢIILOR HIDROTEHNICE**
4. Evaluarea stării de siguranță în exploatare și verificarea respectării exigenţelor de performanță referitoare la siguranța construcțiilor hidrotehnice se realizează de experți și specialiști atestați de Autoritatea administrativă de gestionare a apelor.
5. Exigenţele privind siguranţa construcțiilor hidrotehnice.

Exigențele siguranţei construcțiilor hidrotehnice includ:

* + 1. asigurarea calității construcțiilor hidrotehnice - este obligația primordială la toate etapele: proiectare, execuție, exploatare în perioada de execuție, exploatare curentă și postutilizare, dezafectare sau desființare;
		2. respectarea normelor tehnice de proiect la executarea lucrărilor de construcție;
		3. evaluarea preliminară a riscului și vulnerabilității construcțiilor hidrotehnice la inundaţii și alte dezastre naturale și tehnogene;
		4. realizarea în termen oportun a complexului de acţiuni ce ţin de diminuarea maximă a riscului de apariţie a situaţiilor excepţionale la construcţiile hidrotehnice;
		5. asigurarea finanţării oportune a măsurilor ce ţin de siguranţa construcțiilor hidrotehnice;
		6. dispunerea Declaraţiei de siguranță a construcțiilor hidrotehnice.
1. Clasificarea construcțiilor hidrotehnice în categorii de importanţă.

În funcţie de valoarea indicelui de risc asociat construcțiilor hidrotehnice, acestea se încadrează în una dintre următoarele categorii de importanţă:

* 1. categoria A - construcţii de importanță excepțională;
	2. categoria B - construcţii de importanță deosebită;
	3. categoria C - construcţii de importanță normală;
	4. categoria D - construcţii de importanță redusă.
1. În categoria A se încadrează construcţiile care corespund unuia din următoarele criterii:
2. consecinţele apărute în urma deteriorării se extind în afara limitelor ţării;
3. deteriorarea are impact asupra securității oamenilor și poate provoca pierderi de vieţi umane, când numărul acestora este mai mare de 50 persoane;
4. apare necesitatea evacuării temporare, în legătură cu înrăutăţirea condiţiilor de viaţă şi activitate, a peste 300 de persoane;
5. deteriorările provocate mediului ambiant, patrimoniului de stat, averii persoanelor juridice şi fizice (cu excepţia averii ce aparţine proprietarului construcţiilor hidrotehnice la care s-a produs accidentul respectiv) sunt estimate la suma ce depăşeşte 500 mii unităţi convenţionale.
6. În categoria B se încadrează construcţiile care corespund unuia din următoarele criterii:
	1. deteriorarea poate provoca daune vieţii şi sănătăţii oamenilor, când numărul acestora este între 10 şi 50 persoane;
	2. apare necesitatea evacuării temporare, în legătură cu înrăutăţirea condiţiilor de viaţă şi activitate, a persoanelor în număr de la 100 până la 300;
	3. deteriorările provocate mediului ambiant, patrimoniului de stat, averii persoanelor juridice şi fizice (cu excepţia averii ce aparţine proprietarului construcții hidrotehnice la care s-a produs accidentul respectiv), sunt estimate la suma ce constituie de la 250 până la 500 mii unităţi convenţionale.
7. În categoria C se încadrează construcţiile care corespund unuia din următoarele criterii:
8. deteriorarea poate provoca daune vieţii şi sănătăţii oamenilor, când numărul acestora este mai mic de 10 persoane;
9. apare necesitatea evacuării temporare, în legătură cu înrăutăţirea condiţiilor de viaţă şi activitate a persoanelor în număr de la 20 până la 100;
10. deteriorările provocate mediului ambiant, patrimoniului de stat, averii persoanelor juridice şi fizice (cu excepţia averii ce aparţine proprietarului construcţiei hidrotehnice la care s-a produs accidentul respectiv), sunt estimate la suma ce constituie de la 50 până la 250 mii unităţi convenţionale.
11. În categoria D se încadrează toate construcţiile care nu se încadrează în categoriile anterioare;

Încadrarea în categorii de importanță a construcțiilor hidrotehnice reprezintă o obligație legală a proiectanților pentru lucrările noi, respectiv a proprietarului, în cazul construcţiei aflate în exploatare;

1. Obligaţiunile proiectantului şi executorului lucrărilor de construcție:
2. Proiectantul este obligat:
3. să asigure proiectarea construcțiilor hidrotehnice cu respectarea prevederilor actelor normative, legislației în vigoare;
4. să stabilească categoria construcțiilor hidrotehnice;
5. să elaboreze, ghidul de exploatare a construcțiilor hidrotehnice în regim de siguranţă şi după caz, de cascadă;
6. să elaboreze Declaraţia de siguranţă a construcţiilor hidrotehnice la stadiul de proiectare.
7. Executorul este obligat:
8. să asigure efectuarea lucrărilor de construcţie, reconstrucţie sau desfiinţare a construcțiilor hidrotehnice în baza documentaţiei de proiect, elaborată şi verificată de specialişti atestaţi şi autorizaţiei de construcţie/desfiinţare, eliberată în conformitate cu legislaţia în vigoare;
9. să asigure acțiuni pentru îndeplinirea planurilor locale de. aparăre împotriva inundațiilor, gheţurilor și poluărilor accidentale, la efectuarea lucrărilor de construcţie, reconstrucţie sau desfiinţare a construcțiilor hidrotehnice.
10. Obligaţiunile proprietarului/deținătorului

Proprietarul/deținătorul (conform condiţiilor contractuale), este obligat:

1. să asigure siguranța construcțiilor hidrotehnice, respectarea normelor şi regulilor de siguranţă la construcţia, reconstrucţia, exploatarea, reparaţia, conservarea, sistarea exploatării sau desființarea construcțiilor hidrotehnice;
2. să asigure finanțarea și elaborarea documentației de proiect pentru lucrările de construcție, reconstrucție, reparație sau desființare în conformitate cu cerințele NCM D.01.03.-2007 „Construcții hidrotehnice. Reguli de bază”;
3. să urmarească comportarea în timp a construcțiilor hidrotehnice pe baza instrucțiunilor de urmărire curentă elaborate prin grija proprie, conform reglementărilor în vigoare;
4. să angajeze personal atestat pentru exploatarea construcțiilor hidrotehnice, să asigure controlul sistematic al stării tehnice a construcțiilor hidrotehnice şi, în baza datelor obţinute, să evalueze siguranţa, inclusiv de funcţionare a construcțiilor hidrotehnice în regim de cascadă;
5. pentru prevenirea unor accidente sau a unor avarii datorate sabotajelor, vandalismului ori unor acţiuni iresponsabile deţinătorii de construcții hidrotehnice cu risc sporit sunt obligaţi să organizeze şi să realizeze un sistem de securitate și pază a construcțiilor hidrotehnice, aprobat de Autoritatea administrativă de gestionare a apelor;
6. să asigure finanţarea măsurilor ce ţin de:
7. siguranţa de exploatare a construcțiilor hidrotehnice;
8. determinarea, de către proprietar, a zonei şi obiectelor pentru care există pericol potențial de inundaţie, prin intermediul instituțiilor abilitate;
9. determinarea volumului lucrărilor privind evitarea unui eventual accident al construcții hidrotehnice;
10. să creeze rezervele de materiale intangibile şi mecanismele necesare pentru desființarea consecinţelor accidentelor la construcțiile hidrotehnice;
11. să colaboreze, de comun acord cu Serviciul Protecţiei Civile şi Situaţiilor Excepţionale şi să informeze urgent organele centrale de supraveghere despre pericolul de accident asupra siguranţei construcțiilor hidrotehnice, iar în caz de pericol evident de rupere a frontului de presiune, populaţia şi întreprinderile din zona posibilei inundaţii;
12. să țină o fișă de evidență a construcțiilor hidrotehnice, cuprinzând datele importante privind starea construcţiilor și evenimentele care au avut loc în timp. Anual va fi completat un raport cu o analiză aprofundată a comportării în timp a construcțiilor hidrotehnice, care va fi prezentat la cererea Autorității administrative de gestionare a apelor;
13. să familiarizeze populaţia cu regimul de siguranţă a construcțiilor hidrotehnice;
14. în caz de transmitere a dreptului de folosință asupra construcțiilor hidrotehnice, obligațiunile proprietarului prevăzute în prezentul articol trec în baza contractului către titularul dreptului de folosință.
15. Finanțarea activităților de asigurare a siguranței construcțiilor hidrotehnice.
16. Finanțarea activităților de asigurare a siguranței construcțiilor hidrotehnice, care se află în proprietatea publică a statului, se asigură din contul bugetului de stat și din alte surse, a căror utilizare nu contravine legislației în vigoare.
17. Finanțarea măsurilor de asigurare a siguranței construcțiilor hidrotehnice care se află în proprietatea publică a autorităţilor administraţiei publice locale se asigură din contul bugetelor acestor autorități și din alte surse, a căror utilizare nu contravine legislației în vigoare.
18. Finanțarea măsurilor de asigurare a siguranței construcțiilor hidrotehnice care se află în proprietatea persoanelor fizice sau juridice se asigură de proprietarii acestor construcții.
19. **SUPRAVEGHEREA SIGURANŢEI**

**CONSTRUCȚIILOR HIDROTEHNICE**

1. Controlul și supravegherea de stat a siguranţei construcțiilor hidrotehnice.
2. Controlul în domeniul calității în construcții a construcțiilor hidrotehnice se exercită de către Inspecția de Stat în Construcții.
3. Controlul îndeplinirii exigențelor de performanţă, comportării în timp, a respectării prevederilor normative şi legale aferente siguranței construcțiilor hidrotehnice se efectuează de către Autoritatea administrativă de gestionare a apelor, prin personal împuternicit.
4. Controlul prevazut în alin. 2) se va desfășura prin acţiuni anuale sau după producerea unor viituri importante pe baza unei tematici elaborate şi aprobate de Organul central al administraţiei publice în domeniul mediului şi ale Serviciului protecţiei civile şi situaţiilor excepţionale.
5. În scopul protecției populației, a proprietății și a mediului social, economic sau înconjurător, Autoritatea administrativă de gestionare a apelor are drept de control asupra stabilirii categoriei de importanță și, după caz, de modificare a acesteia pentru oricare dintre construcțiile hidrotehnice.
6. În scopul îndeplinirii atribuţiilor de control, personalul împuternicit al Autoritatății administrative de gestionare a apelor are dreptul:
7. de acces la construcțiile hidrotehnice, indiferent de deţinatorul şi destinaţia acestora, pentru a efectua constatări privind respectarea prevederilor prezentului regulament şi ale reglementărilor ce decurg din acesta;
8. de a controla existenţa şi starea sistemelor prevăzute pentru urmărirea comportării în timp a construcțiilor hidrotehnice, în conformitate cu prevederile proiectelor;
9. de a constata contravenţii şi de a propune sancţiuni conform competenţelor;
10. Pentru efectuarea controlului în unităţile cu regim special de acces, precum şi în zonele de frontieră, persoanele responsabile vor primi aprobare şi din partea autorităţii publice centrale care coordoneaza unităţile respective sau, după caz, din partea conducătorului unităţii respective;
11. Finanțarea activității de supraveghere de stat a siguranței construcției hidrotehnice se efectuează din contul alocărilor din bugetul de stat.
12. Declaraţia de siguranţă a construcțiilor hidrotehnice.
13. Declarația de siguranță reprezintă actul de bază care conţine informaţia privind corespunderea construcțiilor hidrotehnice prevederilor punctului 16 alin. 1) al prezentului regulament.
14. Declarația de siguranță este obligatorie în toate etapele de realizare și de exploatare a acestora: proiectare, execuţie, exploatare în perioada de execuție, exploatare curentă, postutilizare sau dezafectare
15. Declarația include informația privind:
16. fișa tehnică a construcțiilor hidrotehnice
17. starea tehnică a construcțiilor hidrotehnice,
18. evaluarea riscului de deteriorare,
19. măsuri de siguranță,
20. acoperirea financiară, impactul social-economic în cazul deteriorării construcției și a prejudiciului cauzat,
21. persoanele responsabile proiectării, construcţiei, reparării, exploatării, inspecției, deciziei de postutilizare sau de dezafectare,
22. metoda de informare a publicului privind starea construcțiilor hidrotehnice,
23. amplasarea și altă informație relevantă.
24. Declarația de siguranță se prezintă de către organizația de proiectare sau proprietar, pe baza unei documentații privind starea de siguranță avizate de expertul certificat, în adresa Autorității administrative de gestionare a apelor în următorii termeni:
25. la etapele de proiectare – de către proiectant până la lansarea lucrărilor prevăzute în proiectele respective;
26. la etapa de exploatare, pe o durata determinată de maximum 10 ani și se reînnoiește la expirare;
27. în cazul producerii unor incidente ori accidente în exploatare;
28. reconstruire, restabilire, conservare sau lichidare;
29. Autorizația de funcționare în condiţii de siguranţă a construcțiilor hidrotehnice.
30. Autorizația de funcționare în condiții de siguranță certifică îndeplinirea exigențelor de performanță în perioada de exploatare și este obligatorie pentru obținerea autorizațiilor de gospodărire a apelor și de protecție a mediului.
31. Este obligatoriu să se obţină de la Autoritatea administrativă de gestionare a apelor, autorizaţia de funcționare în condiţii de siguranță, denumită în continuare Autorizație.
32. Pentru proiectele de execuţie a unor construcții hidrotehnice noi, intervenţii constructive care refac parametrii de bază, intervenţii constructive care modifică parametrii de bază și trecerea în conservare sau dezafectarea construcțiilor hidrotehnice aflate în exploatare.
33. Autorizaţia certifică îndeplinirea exigenţelor de performanţă referitoare la siguranţa în exploatare şi condiţionează obţinerea autorizaţiilor de gospodărire a apelor.
34. Autorizaţia se emite de Autoritatea administrativă de gestionare a apelor în baza avizului favorabil al comisiei de avizare.
35. Autorizaţia se emite pe o durată determinată de maximum 10 ani, durata fiind stabilită de autoritatea competentă şi se reînnoieşte, la cerere, la expirarea perioadei pentru care a fost emisă. Solicitarea de reînnoire se face de deţinător cu cel puţin 90 de zile înainte de data expirării autorizației iniţiale în conformitate cu prevederile legale.
36. În cazul producerii unor accidente sau incidente care afectează condiţiile de funcționare în siguranță a construcțiilor hidrotehnice, autorizaţia îşi pierde valabilitatea, iar deţinătorul este obligat să obţină o altă autorizaţie de la autoritatea competentă.
37. Autorizația se eliberează în baza solicitării depuse autorității administrative de gestionare a apelor de către proprietarul sau deținătorul construcțiilor hidrotehnice. La solicitare se anexează:
	1. Declarația de siguranță;
	2. Document care atestă dreptul de proprietate;
	3. Pașaportul tehnic al construcții hidrotehnice;
	4. Certificat de asigurare.
38. Pentru obiectul în construcție finalizat, autorizaţia se eliberează în baza constatării tehnice în teren, în prezenţa beneficiarului, cel mai târziu o dată cu recepţia investiţiilor, dacă sunt respectate prevederile legale privind gospodărirea apelor pentru punerea în exploatare a lucrărilor şi exactitatea datelor cuprinse în cererea de autorizare şi în documentaţia anexată la aceasta.
39. Tarifele pentru emiterea avizelor, acordurilor și autorizațiilor, care vor acoperi cheltuielile de avizare, se aprobă prin ordin al conducătorului autorității administrative de gestionare a apelor, în conformitate cu prevederile legale.
40. Îndeplinirea condiţiilor de exploatare în siguranță prevăzute în avizele și autorizațiile emise conform prevederilor prezentului regulament este obligatorie.
41. Exploatarea construcțiilor hidrotehnice fără autorizație este interzisă. Lipsa autorizației de funcționare în condiţii de siguranţă a construcțiilor hidrotehnice, neîndeplinirea prescripțiilor Autorității administrative de gestionare a apelor, conduce imediat la introducerea restricțiilor de exploatare și, după caz, la declanșarea operațiunilor de dezafectare.
42. Procedura de trecere în conservare, postutilizare, a construcțiilor hidrotehnice se elaborează de Autoritatea administrativă de gestionare a apelor se aprobă prin ordin.
43. Regimul de folosire a construcțiilor și instalațiilor hidrotehnice.
44. Deținătorii de construcții hidrotehnice, în special care apără zone populate şi/sau obiective socioeconomice importante, sunt obligaţi să urmarească starea în timp a construcțiilor.
45. Urmărirea comportării în timp a construcțiilor hidrotehnice este obligatorie pe întreaga perioadă de execuţie, punere în funcţiune, exploatare, reabilitare, conservare sau desființare.
46. Nerespectarea prevederilor instrucţiunilor de urmărire curentă a comportării în timp a lucrării atrage suspendarea autorizaţiei pe o perioadă de până la 90 de zile, timp în care deţinătorul va realiza conformarea.
47. Activitatea de urmărire a comportării în timp a construcțiilor hidrotehnice, în special care apără zone populate şi/sau obiective socioeconomice importante, se organizează pe 3 niveluri, astfel:
48. nivelul I, cuprinzând observaţiile directe, masurătorile la sistemele prevăzute pentru urmărirea comportării în timp şi interpretarea primară a rezultatelor, realizate de personalul de exploatare;
49. nivelul II, cuprinzând sinteza observaţiilor directe, a măsurătorilor şi a inspecţiilor tehnice periodice, precum şi interpretarea acestora din punctul de vedere al siguranţei lucrării, realizate, prin grija deţinătorului, de specialişti care întocmesc rapoarte sintetice;
50. nivelul III, cuprinzând analiza şi avizarea rapoartelor de sinteză realizate de comisii de urmărire a comportării în timp a construcțiilor hidrotehnice, organizate de deţinătorii acestora.
51. Concluziile analizelor rapoartelor de sinteză ale comisiilor de urmărire a comportării în timp a construcțiilor hidrotehnice se materializează prin decizii ale conducătorilor unităţilor respective şi devin obligatorii pentru deţinători.
52. Trecerea în conservare, deteriorarea sau dezafectarea unei construcții hidrotehnice se realizează potrivit Procedurii de trecere în conservare, sau dezafectare a construcțiilor hidrotehnice, care se elaborează de autoritatea administrativă de gestionare a apelor şi se aprobă prin ordinul conducatorului acesteia.
53. Inventarierea construcțiilor hidrotehnice, în special care apără zone populate şi/sau obiective socioeconomice importante, inclusiv a zonelor de protecţie ale acestora, se declară autorității administrative de gestionare a apelor, pentru centralizare în Registrul construcțiilor hidrotehnice al Republicii Moldova şi se actualizează la fiecare 5 ani sau după producerea unor viituri importante.
54. Siguranța construcțiilor hidrotehnice în situații de urgență
55. Deținătorii de construcții hidrotehnice, cu orice titlu, sunt direct responsabili de realizarea şi de menținerea siguranței în gestionarea situațiilor de urgență generate de inundații, fenomene meteorologice periculoase, accidente la construcții hidrotehnice pe cursurile de apă și poluări în zona de activitate, factorilor de risc specifici;
56. Deținătorii de construcții hidrotehnice, asigură funcționarea în condiții de siguranță a rețelei de infrastructuri hidrotehnice, constituie stocuri de materiale și mijloace de apărare împotriva inundațiilor, ghețurilor și pentru combaterea efectelor poluărilor accidentale, conform normativului-cadru și le mențin în stare operativă;
57. Deținatorii de construcții hidrotehnice au obligația să asigure instalarea şi exploatarea dispozitivelor meteorologice, hidrologice sau hidrometrice, la cererea Comitetului districtului bazinului hidrografic, conform planului de gesionare a situațiilor de urgență, necesare cunoașterii și urmăririi mărimilor caracteristice locale de apărare şi asigurarea corelației acestora cu cele zonale;
58. Deținătorii de construcții hidrotehnice cu rol de apărare împotriva inundațiilor:
59. întocmesc planul de acțiuni pentru cazul de cedare a construcției, în baza prevederilor planului de apărare împotriva inundațiilor, ghețurilor, secetei hidrologice, accidentelor la construcții hidrotehnice și poluărilor accidentale al sistemului hidrotehnic;
60. administratorul unității afectate aprobă planul de acțiuni în caz de situații de urgență, cu asigurarea corespunzatoare a curgerii apelor, inclusiv a apelor maxime;
61. planul de acțiuni este coordonat de către Comitetul districtului bazinului hidrografic;
62. identifică, înregistrează și evaluează tipurile de risc, acționează pentru înștiințarea factorilor interesaţi, avertizarea, alarmarea, evacuarea și adăpostirea populației și animalelor, limitarea, înlăturarea sau contracararea efectelor negative produse ca urmare a manifestării factorilor de risc.
63. Expirarea termenului de exploatare a construcţiilor şi instalaţiilor hidrotehnice
64. Proprietarul sau deţinătorul altor drepturi asupra construcţiilor şi instalaţiilor hidrotehnice neutilzate sau termenul de exploatare a cărora a expirat, care nu sunt întreţinute în modul corespunzător şi care astfel prezintă pericol pentru mediul acvatic şi/sau sporesc gradul de manifestare a efectelor distructive ale apelor este obligat să le lichideze din contul mijloacelor proprii.
65. Necesitatea lichidării construcţiilor şi instalaţiilor hidrotehnice este determinată de autoritatea administrativă de gestionare a apelor în baza concluziilor studiilor şi expertizelor efectuate în acest scop.
66. Dacă persoana, indicată în alin. 1), nu elimină pe parcursul a 2 ani construcţiile şi instalaţiile hidrotehnice respective, eliminarea acestora se efectuează de către stat din contul mijloacelor acestei persoane.
67. **ATESTAREA SPECIALIȘTILOR DE EXPLOATARE**
68. Atestarea personalului de exploatare a construcțiilor şi instalaţiilor hidrotehnice, în special care apără zone populate şi/sau obiective socioeconomice importante, se va face de către Comisia de atestare care va funcţiona pe lângă Autoritatea administrativă de gestionare a apelor, instituită prin ordinul Organului central al administraţiei publice în domeniul mediului.
	1. Solicitantul trebuie să depună o cerere, de pe raza teritorială din care face parte construcția hidrotehnică, prin care solicită atestarea prezentând un dosar care va cuprinde:
69. Cererea- tip de solicitare a testării;
70. curriculum vitae al solicitantului;
71. copia diplomei de studii;
72. copia certificatului de absolvire a cursurilor în domeniul hidrotehnic;
73. copia carnetului de muncă sau adeverinţei de vechime;
74. chitanţa de achitare a tarifului pentru obţinerea atestatului.
75. În vederea atestării, solicitantul - persoana fizică, denumit în continuare solicitant, trebuie să îndeplinească urmatoarele condiţii:
	1. să posede studii superioare sau medii de specialitate, absolvite cu diplomă;
	2. să fie absolvent al unui curs de pregătire de scurtă durată în domeniul hidrotehnic, organizat la nivelul Autoritatății administrative de gestionare a apelor;
	3. vechime în muncă în domeniul gospodăririi apelor de cel puţin 3 ani.
76. După absolvirea cursurilor, solicitanții vor fi atestați în cadrul:
	1. Comisiilor de atestare ce se organizează la nivelul Autoritatății administrative de gestionare a apelor;
	2. Comisiile se întrunesc de regulă trimestrial sau la minim 5 solicitări;
	3. Atestatul se emite pe o perioadă de 5 ani, cu posibilitatea de prelungire pe o perioadă de încă 5 ani;
	4. Atestatul îşi pierde valabilitatea dacă expiră termenul pentru care a fost eliberat, în cazul suspendării sau în cazul anulării.
77. Atestatul este suspendat dacă:
78. posesorul a primit sancţiuni administrative la producerea unor infracțiuni;
79. pe perioadă în care titularul are o funcţie care, în conformitate cu prevederile legale, intră în conflict de interese sau în incompatibilitate cu exercitarea activităţii de personal de exploatare;
80. în cazul nerespectării prevederilor din regulamentul de exploatare a construcțiilor hidrotehnice sau a cerinţelor instrucţiunilor de urmărire a comportării în timp a construcțiilor;
81. pe perioada suspendării autorizației de gospodărire a apelor şi a autorizației de funcționare în siguranță.
82. Atestatul se anulează în următoarele cazuri:
83. în caz de inactivitate a titularului o perioadă mai mare de 4 ani;
84. dacă persoana este condamnată prin sentinţă definitivă pentru fapte comise în exercitarea atribuțiilor profesionale;
85. în cazul producerii unor incidente sau accidente a construcțiilor şi instalaţiilor hidrotehnice, în funcţie de gravitatea acestora şi de implicarea persoanei atestate.
86. Suspendarea sau anularea atestatului se face de comisia de atestare, la notificarea fundamentată a angajatorului, a Inspecţiei organului central al administraţiei publice în domeniul mediului şi a împuterniciţilor acestora.
87. Personalul de exploatare calificat, atestat conform acestei proceduri, răspunde, în condiţiile legii pentru activitatea desfăşurată, inclusiv pentru consecinţele acesteia.
88. **RESPONSABILITATERA PENTRU ÎNCĂLCAREA PREVEDERILOR PREZENTULUI REGULAMENT**
89. Încălcarea dispozițiilor prezentului regulament atrage răspunderea disciplinară. materială, civilă, contravențională sau penală, după caz.
90. Constituie încălcare a prevederilor regulamentului cu privire la siguranţa construcţiilor hidrotehnice următoarele fapte:
	1. încălcarea normelor şi regulilor de siguranţă a construcţiilor hidrotehnice la stadiul de proiectare, construcţie, în fază provizorie de punere în exploatare exploatarea, reparaţia, reconstrucţia, conservarea, dezafectare sau desființare;
	2. eschivarea de la prezentarea oportună a Declaraţiei;
	3. nerespectarea prevederilor autorizației de funcționare în condiţii de siguranță;
	4. neîndeplinirea condițiilor de exploatare în siguranță stabilite prin ordine ale Autorității administrative de gestionare a apelor;
	5. exploatarea construcțiilor hidrotehnice fără autorizație, fără instrucțiuni de urmărire curentă a comportării în timp a lucrărilor;
	6. construcția neautorizată a construcțiilor hidrotehnice;
	7. utilizarea construcțiilor hidrotehnice în alte scopuri decât cele prevăzute de proiect;
	8. neexecutarea întocmai a prescripţiilor inspectoratului de supraveghere şi a autorităţilor de control asupra siguranţei construcţiilor hidrotehnice;
	9. neluarea de măsuri privind asigurarea siguranţei construcţiilor hidrotehnice în caz de majorare semnificativă a nivelului de influenţe periculoase de gen natural sau tehnogen, degradarea indicilor de rezistenţă şi impermiabilitate a elementelor constructive a construcţiilor hidrotehnice;
	10. condiţii nesatisfăcătoare de exploatare, înzestrare tehnică şi de organizare a controlului (monitoringului) siguranţei construcţiilor hidrotehnice;
	11. refuzul de avertizare a inspectoratului despre siguranţa construcţiilor hidrotehnice, informaţia incorectă despre starea, sau pericolul de accident a construcţiilor hidrotehnice;
	12. deteriorarea sau distrugerea aparatelor de măsură și control montate în construcții hidrotehnice, precum şi folosirea unor aparate neetalonate;
	13. finanţarea insuficientă a măsurilor de asigurare a siguranţei construcțiilor hidrotehnice.
91. **ASIGURAREA**

**CONSTRUCȚIILOR HIDROTEHNICE**

1. Asigurarea pentru prejudiciul cauzat.
2. Asigurarea construcțiilor hidrotehnice este obligatorie.
3. Asigurarea prezintă acoperirea financiară în caz de accident și se efectuează în conformitate cu legislația cu privire la asigurări.
4. Asigurarea de răspundere civilă generalăa siguranţei construcții hidrotehnice, în caz de accident, se efectuează de către proprietarul sau organizația de exploatare în baza contractului de asigurare cu o companie de asigurări.
5. Suma asigurării se stabilește în dependență de categoria și importanță a construcțiilor hidrotehnice.
6. Despăgubirea prejudiciului cauzat de încălcarea legislaţiei privind siguranţa construcțiilor hidrotehnice.
7. Proprietarul construcției hidrotehnice sau organizaţia de exploatare are obligaţia să despăgubească prejudiciul cauzat altor persoane, ca urmare a încălcării normelor de exploatare a construcțiilor hidrotehnice;
8. Proprietarul construcției hidrotehnice sau organizaţia de exploatare sunt eliberaţi de obligaţia de a plăti despăgubiri dacă prejudiciul este cauzat de situaţii de forţă majoră, care depăşesc parametrii de pericol luaţi ca bază de calcul al rezistenţei construcției hidrotehnice;
9. Modalitatea de despăgubire a prejudiciului se stabileşte conform prevederilor legislației în vigoare.